Diari Oficial de la Generalitat Valenciana


Sumari del DOGV 7286, del 02-06-2014 (2014/4917)

DECRET 72/2014, de 30 de maig, del Consell, pel qual s'autoritza per a la concessió d'avals de la Generalitat a Ciutat de les Arts i de les Ciències, SA, (CACSA).
------------------------------------------------------------------------------------------------------------------------------------------------------------------

### Dades del document

Número de DOGV
:   7286

Data del DOGV
:   02-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/4917


Data del document
:   30-05-2014

Organisme emissor
:   Conselleria d'Hisenda i Administració Pública

Tipus de document
:   Decret

Descriptors 

:   * Conselleria d'Hisenda i Administració Pública

DECRET 72/2014, de 30 de maig, del Consell, pel qual s'autoritza per a la concessió d'avals de la Generalitat a Ciutat de les Arts i de les Ciències, SA, (CACSA). [2014/4917]  
La Llei d'Hisenda Pública de la Generalitat autoritza el Consell per a la concessió d'avals dins de determinades condicions que s'hi fixen.  
  
Així mateix, la mencionada Llei d'Hisenda Publica establix, en l'article 84, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat, que la Tresoreria de la Generalitat podrà acordar la renúncia al benefici d'excussió establit en l'article 1830 del Codi Civil.  
D'altra banda, l'article 37 de la Llei 6/2013, de 26 de desembre, de Pressupostos de la Generalitat per a l'exercici 2014, establix que la Generalitat podrà prestar avals, durant el mencionat exercici, per a les operacions de crèdit que concerten les entitats o empreses públiques, institucions firals de la Comunitat Valenciana, i societats que tinguen per objecte facilitar el finançament o la promoció d'empreses no financeres, fins a un límit de 200 milions d'euros. Els avals que s'autoritzen per mitjà d'este decret estan dins de l'esmentat límit.  
D'acord amb allò que s'ha exposat, a proposta del conseller d'Hisenda i Administració Pública i amb la deliberació prèvia del Consell, en la reunió del dia 30 de maig de 2014,  
  
DECRETE  
  
Article 1. Autorització per a la concessió  
1. S'autoritza el conseller d'Hisenda i Administració Pública per a concedir a l'empresa pública Ciutat de les Arts i de les Ciències, SA, (CACSA), un aval destinat a garantir operacions de crèdit, per import de fins a 54.456.802 d'euros de principal, a fi de garantir la renovació d'una operació de crèdit pel mateix import.  
2. El termini de vigència de l'anterior autorització finalitzarà el 31 de desembre de 2015.  
3. Així mateix, se l'autoritza per a atorgar avals destinats a garantir obligacions derivades de la utilització d'instruments financers de cobertura vinculats a l'operaciónde crèdit a què es referix l'apartat 1 d'este article.  
  
Article 2. Renúncia al benefici d'excussió  
D'acord amb l'autorització establida en l'article 84.4 de la Llei d'Hisenda Pública de la Generalitat, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat, en l'atorgament dels avals a què es referix l'article anterior es renunciarà al benefici d'excussió arreplegat en l'article 1830 del Codi Civil.  
  
DISPOSICIÓ ADDICIONAL  
  
Única. Facultats d'aplicació i execució  
S'autoritza el conseller d'Hisenda i Administració Pública perquè determine i aprove les altres condicions dels avals a prestar, com ara, entre altres, el termini, l'extensió de la garantia, les comissions i la novació de qualsevol tipus, tant objectiva com subjectiva, en el marc del que establix el present decret, la Llei d'Hisenda Pública de la Generalitat i la resta de normativa d'aplicació.  
  
DISPOSICIÓ FINAL  
  
Única. Eficàcia  
El present decret tindrà efectes des del mateix dia que es publique en el Diari Oficial de la Comunitat Valenciana.  
  
València, 30 de maig de 2014  
  
El president de la Generalitat,  
ALBERTO FABRA PART  
  
El conseller d'Hisenda i Administració Pública,  
JUAN CARLOS MORAGUES FERRER